Francus Schäffler

Francus (Theod. Frank) Schäffler (natus die 22 Decembris 1968 Gamundiae) vir rerum politicarum peritus Theodiscus ac sodalis factionis FDP est.

Iuventus et munus
Post scholam finitam Schaeffler tirocinium mercatoris industriae fecit et deinde Paderbronnae ac Biliveldae oeconomiae studebat. Anno 1996 diploma accepit. Annis 1997 - 2010 venditor liber pro societate "MLP" operam dedit.

Familia
Schäffler uxorem duxit atque filium et filiam habet.

Cursus honorum
Schäffler ab anno 1987 sodalis FDP est et annis 1989 - 2000 legatus senatus pagi Lippiensis agri fuit. Ab anno 2002 praeses FDP pagi Herfordiae, ab anno 2004 inter regnantes factionis suae Rhenaniae Septentrionalis-Vestfaliae est. Anno 2011 inter rectores totius factionis FDP est. Anno 2005 Schäffler primo legatus ad Dietam Foederalem Germaniae electus est et ad annum 2013 mansit, cum factio FDP minus 5 percentum suffragiorum accepit.

Consilia
Schäffler praesertim contra auxilia maiora Graeciae, quae aere alieno maximo vexatur, danda certavit et suffragium sodalium FDP in hac re petitEuropa Online die 25 Septembris 2011 (lingua Theodisca). Qua de causa et anno 2010 dux legatorum FDP in commissione aeraria Dietae Foederalis se recessitDer Spiegel, 18 Maii 2010 (lingua Theodisca). Mense Decembri 2011 nuntiatum est, suffragium sodalium ab eo petitum esse non praevaluisseDer Stern 16 Decembris 2011.

Nexus externi
Pagina personalis (lingua Theodisca)
Biographia in pagina Dietae Foederalis Germaniae (lingua Theodisca)

Notae

Categoria:Alumni Universitatis Paderbornensis
Categoria:Alumni Universitatis Biliveldensis
Categoria:Legati Dietae Foederalis Germaniae